Γεια σας παιδιά και καλό μήνα. Χάρηκα πολύ που αρκετοί από εσάς μου έχετε στείλει απαντήσεις στις ασκήσεις και στα τεστ. Όμως, δεν το έχετε κάνει όλοι. Θα ήθελα να δω απαντήσεις και από τα υπόλοιπα παιδιά στο ηλεκτρονικό μου ταχυδρομείο ή αν δεν μπορείτε στο βάιμπερ όσοι έχετε. Δεν είναι δύσκολα αυτά που σας βάζω και σίγουρα τα ξέρετε. Περιμένω λοιπόν και τους υπόλοιπους. Λίγες επαναληπτικές ασκήσεις Γλώσσας για το Σαββατοκύριακο.

**ΓΛΩΣΣΑ**

**ΕΠΑΝΑΛΗΨΗ ΟΥΣΙΑΣΤΙΚΑ-ΡΗΜΑΤΑ**

1. **Γράψε τα ουσιαστικά στον αντίθετο αριθμό στην ίδια πτώση**

της αλεπούς των αλεπούδων

οι φωλιές

τις ασπίδες

τις γιαγιάδες

η μαϊμού

των εικόνων

της αλήθειας

η θάλασσα

1. **Σχημάτισε ένα υποκοριστικό για το κάθε ουσιαστικό**

σκύλος σκυλάκι

τσάντα

πίτα

φωνή

γιος

μωρό

κλωστή

γάτος

δρόμος

άνθρωπος

1. **Σχημάτισε περιεκτικά ουσιαστικά**

όρνιθες ορνιθώνας

αμπέλια

ελιές

στρατιώτες

άχυρο

ξένοι

1. **Σχημάτισε τα ρήματα στον Αόριστο της Παθητικής φωνής.**

Π.χ. γράφομαι γράφτηκα

φοβάμαι

ετοιμάζομαι

ντύνομαι

πλένομαι

χτενίζομαι

καθαρίζομαι

κοιμάμαι

κουράζομαι

εξαντλούμαι

**Δεν ξεχνώ**

Στην Παθητική φωνή οι καταλήξεις μαι, σαι, ταιμε **αι** στον ενικό και γ πρόσωπο πληθυντικού. Στον πληθυντικό α και β πρόσωπο με **ε.**

Χτες 2 Απριλίου ήταν η παγκόσμια ημέρα ΠΑΙΔΙΚΟΥ ΒΙΒΛΙΟΥ. Αν ήμασταν στο σχολείο μας θα κάναμε μία εκδήλωση για αυτή τη μέρα. Όμως δεν είμαστε, γι αυτό θα ήθελα αντί για το ποίημα του Σαββατοκύριακου να επιλέξετε ένα βιβλίο από αυτά που δανειστήκατε το χειμώνα από τη βιβλιοθήκη μας ή ένα δικό σας παιδικό βιβλίο και να γράψετε.

**Τίτλος βιβλίου**

**Συγγραφέας**

**Υπόθεση** (με λίγα λόγια 100-150 λέξεις)

Επίσης δείτε την ανακοίνωση στην ιστοσελίδα μας στη ΒΙΒΛΙΟΘΗΚΗ για το διαγωνισμό παραμυθιού με τίτλο **Διαγωνισμός παραμυθιού την εποχή του κορονωιού.**  Σας προτείνω να λάβετε μέρος. Καλή επιτυχία